הלהקה האחרונה בלבנון

הלהקה האחרונה בלבנון הוא סרט קומדיה ישראלי שיצא לאקרנים באוקטובר 2016 בבימוי של בן בכר ואיציק קריחלי, על פי תסריטם של איציק קריחלי ואורי הלוי, ובכיכובם של אורי לייזרוביץ', עפר שכטר, עופר חיון, ישראל קטורזה, דנה פרידר, דניאל גל ועוד. הסרט מספר על שלושה חברים בלהקה צבאית שמתעוררים בוקר אחד ומגלים שצה"ל עזב את לבנון והשאיר אותם מאחור. הסרט מכר מעל 300 אלף כרטיסים בישראל ויזכה לעיבוד מחודש דובר אנגלית תחת חברת דייוויס פילמז של סמואל חדידה. שלומי חזן (עופר חיון), קובי רוטמן (עפר שכטר) ואסף מלכה (אורי לייזרוביץ') הם חברי הלהקה הצבאית "העבריים" לשעבר, שהתפצלו לדרכים שונות - קובי הועבר להיות אחראי תחזוקה בבסיס אור שבלבנון, תחת פיקודו של סא"ל אלון נישרי (איציק קריחלי) ושני עוזריו - משיח (עמי אנידג'ר) ואליהו (רודי סעדה). שלומי ניהל מערכת יחסים עם מירי רוטמן (דנה פרידר) - אחותו של קובי, ואסף עבד כעוזר ליצן מפני שאביו לא מקבל את עבודתו כזמר. אלון נישרי, פוקד על קובי להופיע עם הלהקה הצבאית בזמן שהוא מבריח פאקטים של סיגריות (מה שהתברר מאוחר יותר כסמים), או שהוא יחשוף למשטרה הצבאית תמונות שמוכיחות שקובי מבצע מכירות לא חוקיות. שלומי מסכים להופיע עם קובי כדי שיסלח לו על הרומן שהוא מנהל עם אחותו, והוא הולך לבית של אסף כדי לבקש מאביו - אל"ם יעקב מלכה (ישראל קטורזה) אישור להופעה בלבנון. אסף ואביו נמצאים במשבר מאז שאסף שיבש הופעה של הלהקה בבסיס מצ"ח חמש שנים לפני הנסיגה מלבנון, נעצר על ידי דנה כהן (דניאל גל) עקב שימוש בסמים, וגרם לפירוק של הלהקה. אסף רצה להראות לאביו שהוא יכול להתקדם בקריירה שלו ככוכב רוק ולכן מצטרף להופעה. על מנת לגרום ליעקב לקבל קידום, ולסגור את התיק של אסף במשטרה, דנה מגייסת את אסף כמשת"פ - היא מחביאה לו בגיטרה מכשיר הקלטה, אותו אסף שותל במשרד של אלון, כדי לשמוע מה הוא ועוזריו מתכננים בקשר להעברה של הסמים. אסף מתקשר לדנה כדי לספר לה שהמכשיר הקליט את השיחה של נישרי ושל עוזריו, אך מפני שהוא עושה זאת דרך הטלפון שבמשרד של אלון, משיח ואליהו מאזינים לשיחה ושומעים על התרגיל של אסף ודנה. אלון נישרי מבקש מעוזריו להשתיק את אסף, שלומי וקובי - והם מחליטים להשאיר אותם בלבנון. דנה, שממשיכה לנסות להרשיע את אלון בקשר להברחות הסמים, מצטרפת ליעקב ומירי בניסיון לחפש את הלהקה. לאחר שהמפקד של דנה, משה, משעה אותה מהיחידה, השלושה מתקשים להמשיך. יעקב משתמש בדרגה שלו כאלוף-משנה בחיל החינוך כדי להחזיר את אסף (ואיתו גם את שלומי וקובי) לארץ. דבר נוסף שמעכב אותם, הוא שאלון נישרי גילה שעוזריו השאירו את הלהקה בלבנון, והוא שולח אותם להחזירה. בזמן שמחפשים את הלהקה בישראל, גם שני פעילי חזבאללה - נביל (ג'ורג' אסקנדר) וסעיד (איהאב אליאס סלאמי) - רוצים לתפוס את שלישיית הישראלים ולזכות בכסף ותהילה. לאחר שנישרי ועוזריו גנבו את הסמים שהחזיק צד"ל, והבריחו אותם לארץ, לצד"ל אין דמי חסות לשלם לחזבאללה, והם רוצים להשתמש בחטופים ציונים כדי לשלם. ביקורות: אורון שמיר, עכבר העיר אונליין, "הלהקה האחרונה בלבנון": ככה עושים את זה נכון, באתר הארץ, 10 באוקטובר 2016 אבנר שביט‏, "הלהקה האחרונה בלבנון" משלים את הדאחקיזציה של סרט המלחמה הישראלי, באתר וואלה, 12 באוקטובר 2016 שמוליק דובדבני, "הלהקה האחרונה בלבנון": עונה לגבעת חלפון, באתר ynet, 18 באוקטובר 2016 אורי קליין, הקומדיה הצבאית האנרכיסטית ביותר שנעשתה בישראל, באתר הארץ, 24 באוקטובר 2016 ערן רחמני, "אנחנו יהודים, מותר לנו לצחוק על עצמנו", באתר ynet, 31 באוקטובר 2016 אבנר שביט‏, "במקום 'יורים ובוכים' - חגיגה של צחוקים": ריאיון עם יוצרי "הלהקה האחרונה בלבנון", באתר וואלה, 1 בנובמבר 2016 "הלהקה האחרונה בלבנון", במסד הנתונים הקולנועיים IMDb (באנגלית) "הלהקה האחרונה בלבנון", באתר ספר הקולנוע הישראלי "הלהקה האחרונה בלבנון", באתר אידיבי "הלהקה האחרונה בלבנון", במסד הנתונים הקולנועיים KinoPoisk (ברוסית) "הלהקה האחרונה בלבנון", במיזם "אישים" לתיעוד היצירה הישראלית אבנר שביט‏, מלבנון לבגדד: "הלהקה האחרונה בלבנון" יזכה לרימייק בינלאומי, באתר וואלה, 14 במאי 2018